Tetepu'aka ypykatu

Tetepu'aka ypykatu ha'e mymba ha yvypóra rete vorekue oñangarekóva ani hag̃ua oikerei mba'e omomba'asýva. Tekovekuéra ryepýpe niko heta mba'e omba'apo joa oipytyvõva ha omo'ãva hete ani oñembyai mba'asýre térã mba'e vai ambuéva oikekuaáva hetepýpe. Ko'ã mba'e tekovekuéra retepýpe niko oikuaa mba'épa ikatu ombyai hetépe ha ombohovaikuaa ani hag̃ua oñemosarambi (taha'e ha'éva mba'e vai okágui oúva térã hyepy peguáva).

Tetepu'aka ypykatúpe ojejuhu molécula (ha'éva umi proteína tetepytyvorã ypykatu mba'éva, umi anticuerpo, histamina, ha ambuéva) oĩva umi mba'e osyrývape tekovekuéra retepýpe (ha'éva tuguy ha tuguyry, ha ambuéva) ha umi tekoveapỹi ryepýpe ojejuhúva tete pehẽngue opaichaguápe, tuichaitépe ko'ãva: karaku, tímo, perevy, kytã huguyrýva ha ambuéva. Karakúpe ojejapo tuguytĩ opaichagua, umíva hína tekoveapỹi omba'apónte oñangarekóvo tekovekuéra retére: neutrófilo, linfocito, eosinófilo, basófilo, mastocito, monocitos, tekoveapỹi hakã hetãva ha macrófago; umíva niko oñemongu'e tuguy ha tuguyry ypykatu rupive oguahẽ meve opaite tete vorekuépe.

Oñembyaíramo tetepu'aka ypykatu oñemoheñóine mba'asy opaichagua. Tetepu'akakangy niko oiko ko ypykatu nomba'apói omba'apojepiguáicha, upéicha ikatu oikerei mba'e omomba'asýva. Tetepu'akakangy ikatu ou mba'asy heñoi'ypývagui, ha'eguáicha pe tetepu'akakangy joapy mba'asy, térã ikatu ou pámogui, ha'eguáicha tetepu'akakangy mba'asy ováva (sida).

 Mandu'apy 

Ñemohenda:Tete